Publication: Magyar Közlöny
Issue: MK-2002-52 (Year: 2002, Number: 52)
Era: 1990-2004
Section: követõen Budapest Fõváros Terézváros Önkormányzatának a szociális rászorultságtól függõ egyes pénzbeli és természetbeni ellátásokról szóló 14/1997. (V. 23.) rendelete
Paragraph Index: 337

1. Az indítványozó Budapest Fõváros Terézváros Önkormányzatának a szociális rászorultságtól függõ egyes pénzbeli és természetbeni ellátásokról szóló 14/1997. (V. 23.) rendelete (a továbbiakban: Ör.) 1. § (1) bekezdése és a 15. § (1) bekezdése alkotmányellenességének megállapítását és megsemmisítését kérte. Álláspontja szerint az Ör. 1. § (1) bekezdése azért alkotmánysértõ, mivel — diszkriminatív módon — VI. kerületi lakcímet követel meg az ápolásra szoruló személytõl ápolási díj igénybevételének feltételeként. Az Ör. 15. § (1) bekezdését pedig azért kifogásolta az indítványozó, mivel úgy vélte, hogy ez a szabályozás önkényesen, ésszerû ok nélkül tesz különbséget állampolgárok között. Sérelmezte ugyanis, hogy e rendelkezés alapján az önkormányzat több esetben azért utasította el az ápolási díj iránti kérelmet, mert az ápoló és az ápolt között nem állt fenn a Polgári Törvénykönyvrõl szóló 1959. évi IV. törvény (a továbbiakban: Ptk.) 685. § b) pontjában tételesen meghatározott hozzátartozói kapcsolat.

Source: https://magyarkozlony.hu/hivatalos-lapok/377878860dcda654e9ead5e279443ceba6eefad9/dokumentumok/6bb8ee164dce1c1260d52ee76043ea0f57724deb/letoltes